18 Jibumba jonse ja bena Isalela jakonkene ku Shilo+ kabiji japopejile tente wa lusambakeno konkakwa,+ mambo kyalo bekishinjile.+2 Pano bino, kwakishajile mikoka ya bena Isalela itanu na ibiji yabujile kutambula buswanyi bwayo.3 Onkao mambo, Yoshua waambijile bena Isalela amba: “Nanchi bimye binga byo mukekalangatu kwa kubula kuya na kutambula kyalo kyo emupa Yehoba, Lesa wa bashakulu benu?+4 Mpai banabalume, mu mukoka umo mufume banabalume basatu kuba’mba nebatume; bafwainwa kuya na kupitañana mu kyalo kyonse na kunemba byo kiji monka mwayila buswanyi bwabo. Kepo bakabwela kwi amiwa.5 Bafwainwa kwikyabana abo bene mu tubyalo tutanu na tubiji.+ Bena Yuda bakatwajijila kwikala mu nyaunda yabo ya ku kabeta ka ku bulenge,+ kabiji ba mu kisemi kya kwa Yosefwa bakatwajijila kwikala mu nyaunda yabo ya ku kabeta ka ku buyeke.+6 Pakuba anweba mukekinembe kyalo ne kwikyabanya mu tubyalo tutanu na tubiji, kabiji mukekilete kwi amiwa, ne amiwa nkemutela bubale+ konka kuno ku meso a Yehoba Lesa wetu.7 Pakuba bena Levi kechi baji na kya kwibabilapo mwi anweba ne,+ mambo buñanga bwa Yehoba bo buswanyi bwabo;+ kabiji bena Gadi, bena Lubenyi ne kichika kya mukoka wa bena Manase+ batambula kala buswanyi bwabo ku bushiya bwa Yodano ku musela, bo bebapele kwi Mosesa kalume wa Yehoba.”8 Banabalume benengezhezhe kuya, kabiji Yoshua wakambizhe boba bayilenga na kunemba kyalo amba: “Yainga mukapitañane mu kyalo ne kwikinemba ne kubwela kwi amiwa, ne amiwa nkemutela bubale ku meso a Yehoba ku Shilo.”+9 Byonkabyo, banabalume bayile na kupitañana mu kyalo ne kwikinemba monka mwayijile mizhi ikatampe itanu na ibiji, bekinembele mu buku. Kepo babwelele kwi Yoshua ku kampu ku Shilo.10 Kabiji Yoshua wibatele bubale ku Shilo ku meso a Yehoba.+ Konkakwa Yoshua waabenye kyalo ku bena Isalela monka mwayijile tubyalo twabo.+11 Bubale butanshi bwaponejile pa mukoka wa bena Benjamina monka mwayijile bisemi byabo, ne nyaunda yo bebapele yajinga pakachi ka bena Yuda+ ne ba mu kisemi kya kwa Yosefwa.+12 Mupaka wabo wa ku kabeta ka ku buyeke watendekejile ku Yodano, kabiji wakapichile ku mukolo wa Yeliko+ ku kabeta ka ku buyeke ne kupita pa mutumba ku muzhika, kabiji wafikile ku kiselebwa kya Bete-avena.+13 Kabiji mupaka wafumine kokwa kufika ku Luza ku mukolo wa ku kabeta ka ku bulenge bwa Luza, ko kuba’mba Betele;+ mupaka wapichile ku Atalota-adala+ pa mutumba uji ku kabeta ka ku bulenge bwa Bete-holona uji Kwakunama.+14 Ne mupaka bamuchibijile ku muzhika kabiji wapichile ku kabeta ka ku bulenge kufuma ku mutumba watalañana na Bete-holona ku kabeta ka ku bulenge; wapelejile ku Kiliata-baela, ko kuba’mba Kiliata-yealimu+ muzhi mukatampe wa Yuda. Uno ye mupaka wa ku muzhika.15 Mupaka wa ku kabeta ka ku bulenge wafumine kwapelela Kiliata-yealimu, kabiji wafikile ku muzhika; wapichile ku nsulo ya mema a ku Nefetoa.+16 Uno mupaka wafikile kwapelela mutumba watalañana na Kimpachiko kya Mwana wa kwa Hinomu,+ kiji mu Kimpachiko* kya Lefwaimu+ ku kabeta ka ku buyeke, kabiji wapichile mu Kimpachiko kya Hinomu, kufika ku mukolo wa bena Yebusi+ wa ku kabeta ka ku bulenge ne ku Ene-logela.+17 Kabiji bamupishishe ku kabeta ka ku buyeke kufika ku Ene-shemeshi ne ku Gelilota, uji kwatalañana na jishinda jatuntukila ku Adumimu,+ kabiji wafikile ku jibwe+ ja kwa Bohana+ mwana wa kwa Lubenyi.18 Kabiji wapichile ku mukolo wa ku kabeta ka ku buyeke watalañana na Alaba kabiji wafikile ku Alaba.19 Kabiji mupaka wapichile ku kabeta ka ku buyeke ku mukolo wa Bete-hogala,+ kabiji wapelejile ku kabeta ka ku buyeke bwa kiito kya ku Kalunga ka Mukele*+ kiji kwapelela Yodano ku kabeta ka ku bulenge. Uno ye wajinga mupaka wa ku kabeta ka ku bulenge.20 Yodano ye wajinga mupaka wa ku musela. Buno bo bwajinga buswanyi bwa ba mu kisemi kya kwa Benjamina monka mwayijile bisemi byabo, monka mwapichijile mipaka yabo konse konse.21 Kabiji mizhi ikatampe ya mukoka wa bena Benjamina monka mwayijile bisemi byabo, yajinga: Yeliko, Bete-hogala, Emekekeziza,22 Bete-alaba,+ Zemalaimu, Betele,+23 Avimu, Pala, Ofula,24 Kefwala-amonyi, Ofuni ne Geba+—mizhi ikatampe 12 ne mizhi yayo icheche.25 Gibeona,+ Lama, Beelota,26 Mizipa, Kefila, Moza,27 Lekema, Ilapela, Talala,28 Zelaya,+ Haelefwa, Yebusi, ko kuba’mba Yelusalema,+ Gibea+ ne Kiliata—mizhi ikatampe 14 ne mizhi yayo icheche.Buno bo bwajinga buswanyi bwa ba mu kisemi kya kwa Benjamina monka mwayijile bisemi byabo.
bem_Latn